**คำนำ**

 แผนปฏิบัติราชการ 4 ปี พ.ศ. 2555 - 2558 คณะเทคโนโลยีคหกรรมศาสตร์ฉบับนี้ จัดทำขึ้น ตามนโยบายถ่ายทอดแผนปฏิบัติการ 4 ปี พ.ศ. 2555 - 2558 มหาวิทยาลัยเทคโนโลยีราชมงคลธัญบุรี ซึ่งกำหนดให้แต่ละคณะจัดทำแผนปฏิบัติการราชการ 4 ปี และแผนปฏิบัติราชการประจำปีให้สอดคล้องกับแผนปฏิบัติราชการ 4 ปี พ.ศ. 2555 - 2558 ของมหาวิทยาลัยเทคโนโลยีราชมงคลธัญบุรี

 แผนปฏิบัติการราชการ 4 ปี พ.ศ. 2555 - 2558 คณะเทคโนโลยีคหกรรมศาสตร์ มีสาระสำคัญบนพื้นฐานหลักการที่สอดคล้องกับแผนปฏิบัติราชการ 4 ปี พ.ศ. 2555 - 2558 มหาวิทยาลัยเทคโนโลยีราชมงคลธัญบุรี ซึ่งได้อนุมัติจากสภามหาวิทยาลัยเทคโนโลยีราชมงคลธัญบุรีแล้ว เมื่อวันที่ 23 กุมภาพันธ์ พ.ศ. 2555 นโยบายแผนการบริหารจัดการและแผนพัฒนาคณะเทคโนโลยีคหกรรมศาสตร์ ได้จัดทำโดยการระดมความคิดเห็นของบุคลากรภายในคณะ ประกอบกับข้อมูล ผลการประเมินคุณภาพการศึกษาทั้งระดับสาขาวิชา และระดับคณะเพื่อให้คณะเทคโนโลยีคหกรรมศาสตร์เป็นผู้นำด้านวิชาชีพคหกรรมศาสตร์ที่ยอมรับในระดับสากล

 สาระสำคัญของแผนปฏิบัติราชการ 4 ปี พ.ศ. 2555 - 2558 คณะเทคโนโลยีคหกรรมศาสตร์ ประกอบด้วยประเด็นสำคัญ 5 บท คือ บทที่ 1 บทนำ บทที่ 2 บริบทที่เกี่ยวข้องและการวิเคราะห์สถานการณ์ บทที่3 แผนปฏิบัติราชการ 4 ปี พ.ศ. 2555 - 2558 คณะเทคโนโลยีคหกรรมศาสตร์ บทที่ 4 การแปลงแผนปฏิบัติราชการสู่การปฏิบัติ บทที่ 5 การกำกับติดตามประเมินผล ทั้งนี้แผนปฏิบัติราชการ 4 ปี พ.ศ. 2555 - 2558 คณะเทคโนโลยีคหกรรมศาสตร์ จะได้จัดทำเป็นแผนปฏิบัติราชการประจำปี และแผนงบประมาณรายจ่ายประจำปี ตลอดจนจะเป็นเครื่องมือสำหรับการบูรณาการแปลงแผนสู่การปฏิบัติที่ชัดเจนและผลักดันให้การดำเนินงานของคณะเทคโนโลยีคหกรรมศาสตร์ บรรลุเป้าประสงค์และวิสัยทัศน์ สามารถตอบสนองเป้าหมายและผลลัพธ์ตามยุทธศาสตร์ต่าง ๆ ของมหาวิทยาลัยเทคโนโลยีราชมงคลธัญบุรี ได้อย่างเป็นรูปธรรมต่อไป

 นางสาวจีรวัฒน์ เหรียญอารีย์
คณบดีคณะเทคโนโลยีคหกรรมศาสตร์